من شتاں بجاریءَ
 منءَ دات اِش تُرّشترے
 من دات کوتلے گُٹءَ جت یک کندگے
 دل گلابال اَت کہ گراں یک ماھلے
 .راہ روانی دیست اوں شوانگے
 دروت ءُ گپ ءُ ھالءَ ترشترءَ جت گانژگے
 پہ ھمے یکیں گانژگءَ
گوشت شوانگَءَ بدئے ترشترءَ
 دیان اِت دو بُز ءُ دو شنک مِھلَبیں
 من ھما ھین ءُ دمانءَ ترشترءِ کوتل
 کش اِت چہ گردنءَ
 زرتاں دوئیں بزءُ دوئیں شنک مَھلَبیں
 آتک ءُ سر بوتاں منزلءَ
 دل گلابال اَت کہ کن آں آروسی منگھے
 ھمے ھین ءُ دمانءَ گوانکوءَ جت ٹیلنگگے
 من جاہ سِرتاں پس گار بوت اَنت
 تُرشترءِ گانژگ ءُ شوانگ ءُ بز ءُ مھلبیں شنک
 بجاریءِ روگ ءُ منگھءِ وشیں ھیال
 گوں یکیں گوانکوءِ ٹیلنگگءَ شُت آں
 دل پژنی اِنت
 ھیال گوانزگ اِیں
 باریں کدی پدا کیت اِنت
 من رواں بُزءُ مھلبیں شنکانی
 شوھاز ءَ
 کے منی ھمراہ بیت
 پہ وشیں منزلءَ
 پہ ڈیھءِ جنگلاں
 پہ ڈیھءِ کوچگاں
 پہ سبزیں سِکاں
 پہ ھما مات بندیں ھسارانی سرءَ کہ
 منی سرمچار نشتگاں
 اَلی جُما زامرانی